गुर सीखे, तीस सौ बालिकाएं अब खुद करेंगी अपनी सुरक्षा
प्रतापगढ़| अन्तर्राष्ट्रीयमहिला दिवस के अवसर पर महिला अधिकारिता एवं बाल विकास विभाग तथा सृजन सेवा संस्थान के संयुक्त तत्वावधान में तीन दिवसीय कार्यक्रम आयोजित किए जा रहे हैं। सोमवार को स्कूल की तीन बालिकाओं को आत्मरक्षा के गुर सिखाए गए तथा मंगलवार को महिला सुरक्षा एवं संरक्षण पर सेमिनार का आयोजन होगा। सोमवार को आदर्श सरस्वती उच्च माध्यमिक विद्यालय महिला विद्या मंदिर शिक्षण प्रशिक्षण संस्थान बगवास की 300 बालिकाओं को आत्मरक्षा के गुर सिखाए गए। सोमवार को सुबह 9.30 मध्यप्रदेश से आए प्रशिक्षक लवेश चौहान ने छात्राओं को एक घंटे तक किस तरह से छात्राएं अपना बचाव करें आदि के बारे में बताया। इस दौरान उन्होंने छात्राओं को कराटे भी सिखाए। इससे पूर्व कार्यक्रम में प्रधानाचार्य सीमा राठौड़ ने अतिथि जिला प्रमुख सारिका मीणा, नगर परिषद सभापति कमलेश डोसी, उप सभापति डाॅ. विद्या राठौर, प्रतापगढ़ पंचायत समिति प्रधान कारी मीणा, प्रचेता रतन वर्मा का स्वागत किया। सृजन सेवा संस्थान की श्वेता व्यास ने बताया कि मंगलवार को हाउसिंग बोर्ड कॉलोनी स्थित सामुदायिक सभागार में महिला सुरक्षा एवं संरक्षण पर सेमिनार होगा। सुबह 11 से 2 बजे तक चलने वाले सेमिनार में वक्ता महिलाओं के विकास, उनके संरक्षण पर वार्ता करेंगे। 8 मार्च को सभी सरकारी विभागों द्वारा महिलाओं के लिए संचालित की जा रही योजनाओं की जानकारी देने के लिए स्टॉलें लगाई जाएगी। इस दौरान उत्कृष्ट कार्य करने वाली महिलाओं का सम्मान किया जाएगा। साथ ही सांस्कृतिक कार्यक्रम भी होंगे।
प्रतापगढ़. बगवासस्थित स्कूल में आत्मरक्षा के गुर सीखतीं छात्राएं।
hin_Deva hin_Deva awa_Deva